Infoboks

FC Roskilde har fået sin ’vildeste tilgang nogensinde’ i form af en havørn, der fremover skal vogte ved holdets hjemmekampe.

I Benfica har man en ørn til at flyve en runde på stadion før hver hjemmekamp på Estadio da Luz, og nu gør den tradition sin entré i dansk fodbold.

FC Roskilde, der har en ørn i logoet, har nemlig fået tilgang af en havørn, der kommer til at vogte ved klubbens hjemmekampe. Ørnen, der endnu ikke har fået et navn, blev i dag præsenteret i Roskilde Idrætspark, bedre kendt som Ørnereden, sammen med bestyrelsesformand Bo Tue Knudsen.

Havørnen er blevet hentet i Holland i sommeren 2016 og har trænet hver dag lige siden. Den vejer i øvrigt 5,5 kg og har et vingefang på 2,4 meter.